Document ID: 31994D0668

KOMISSION PÄÄTÖS,
tehty 6 päivänä lokakuuta 1994,
tuoreen sianlihan, sianlihavalmisteiden, elävien sikojen ja siansukuisten eläinten alkioiden tuonnista yhteisöön Unkarista ja päätösten 82/8/ETY, 91/449/ETY ja 92/322/ETY muuttamisesta (ETA:n kannalta merkityksellinen teksti) (94/668/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 6, 11, 15, 16, 21 a ja 22 artiklan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/62/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(3), sellaisena kuin se on viimeksi muutettuna päätöksellä 92/438/ETY(4), ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(5), sellaisena kuin se on viimeksi muutettuna direktiivillä 92/118/ETY(6), ja erityisesti sen 19 artiklan 7 kohdan,
sekä katsoo, että
eläinten terveyttä koskevat vaatimukset ja eläinlääkärintodistukset tuoreen lihan tuonnissa Unkarista on vahvistettu komission päätöksessä 82/8/ETY(7), sellaisena kuin se on viimeksi muutettuna päätöksellä 93/398/ETY(8),
terveystodistuksen malli lihavalmisteiden tuonnissa Unkarista on vahvistettu komission päätöksessä 91/449/ETY(9), sellaisena kuin se on viimeksi muutettuna päätöksellä 94/453/EY(10),
eläinten terveyttä koskevat vaatimukset ja eläinlääkärintodistukset naudan- ja siansukuisten kotieläinten tuonnissa Unkarista on vahvistettu komission päätöksessä 92/322/ETY(11), sellaisena kuin se on viimeksi muutettuna päätöksellä 93/469/ETY(12),
klassisen sikaruton tautipesäkkeiden esiintymisen vuoksi komissio on tehnyt tuoreen sianlihan, sianlihavalmisteiden, elävien sikojen ja siansukuisten eläinten alkioiden yhteisöön tuontia koskevan ja päätösten 82/8/ETY, 91/449/ETY ja 92/322/ETY muuttamisesta päätöksen 93/398/ETY, jolla Unkari jaettiin alueisiin siansukuisten kotieläinten, siansukuisten eläinten alkioiden, tuoreen sianlihan ja sianlihavalmisteiden tuonnin sallimiseksi tästä maasta lukuun ottamatta Szabolcs-Szarmar-Beregin lääniä sekä villisikojen ja niistä saatujen valmisteiden tuonnin sallimiseksi Unkarista lukuun ottamatta Bekesin, Szabolcs-Szatmar-Beregin ja Hajdu-Biharin läänejä,
Unkarin eläinlääkintäviranomaiset ovat toimittaneet Bekesin, Hajdu-Biharin ja Szabolcs-Szatmar-Beregin läänejä koskevia epitsootologisia lisätietoja, jotka osoittavat, että klassista sikaruttoa koskeva tilanne on parantunut näissä lääneissä,
tällä hetkellä olisi mahdollista sallia elävien siansukuisten kotieläinten, siansukuisten eläinten alkioiden, tuoreen sianlihan sekä sianlihavalmisteiden tuonti Szabolcs-Szatmar-Beregin läänistä sekä villisikojen ja niistä saatujen tuotteiden tuonti Bekesin, Hajdu-Biharin ja Szabolcs-Szatmar-Beregin lääneistä, Unkarista,
tämän vuoksi on tarpeen muuttaa päätöksiä 82/8/ETY, 91/449/ETY ja 92/322/ETY ja kumota päätös 93/398/ETY ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 82/8/ETY liite A seuraavasti:
1. poistetaan sanojen "Lähettäjämaa: Unkari" jälkeen sanat "(lukuun ottamatta tuoreen sianlihan osalta Szabolcs-Szatmar-Beregin lääniä)";
2. poistetaan IV osaston 1 kohdan sanan "Unkari" jälkeen sanat "(lukuun ottamatta Szabolcs-Szatmar-Beregin lääniä)".
2 artikla
Poistetaan päätöksen 91/449/ETY liitteessä A olevan II osan sanan "Unkari" jälkeen sanat "(lukuun ottamatta ennen 1 päivää toukokuuta 1993 teurastetuista sioista saatujen sianlihavalmisteiden osalta Szabolcs-Szatmar-Beregin lääniä)".
3 artikla
Muutetaan päätös 92/322/ETY seuraavasti:
1. poistetaan liitteen C ja D sanat "Szabolcs-Szatmar-Beregin lääni";
2. poistetaan liitteessä C ja D olevan V osaston 1 kohdan sanat "Szabolcs-Szatmar-Beregin lääni".
4 artikla
Kumotaan päätös 93/398/ETY.
5 artikla
Tätä päätöstä sovelletaan kymmenentenä päivänä sen jälkeen, kun se on ilmoitettu jäsenvaltioille.
6 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä lokakuuta 1994.

Labels: 17
0
3
6
18